การประกอบธุรกิจของสายธุรกิจ

  การประกอบธุรกิจของบริษัทฯ มีลักษณะเป็นสายธุรกิจ และเป็นสายผลิตภัณฑ์เดียว

1.  ลักษณะผลิตภัณฑ์และการให้บริการ

  บริษัทฯ เป็นผู้ให้บริการครบวงจรในการประกอบผลิตภัณฑ์ประเภทแผงวงจรไฟฟ้าสำเร็จรูป
  และผลิตภัณฑ์อิเล็กทรอนิกส์ ที่สามารถรับงานได้ตั้งแต่การผลิตแผงวงจรไฟฟ้าสำเร็จรูป
  ไปจนถึงผลิตภัณฑ์อิเล็กทรอนิกส์สำเร็จรูป (Box-Build)
  และผลิตภัณฑ์ประเภทงานระบบที่มีความซับซ้อนในการผลิตในระดับสูง (System-Build) ทั้งนี้
  ในปี 2549ผลิตภัณฑ์ที่บริษัทฯ ผลิต สามารถจำแนกตามประเภทของผลิตภัณฑ์ขั้นปลายเป็น 6
  ประเภท ดังนี้

1.  ระบบควบคุมอุตสาหกรรม (Industrial Control) คือ
    วงจรอิเล็กทรอนิกส์ที่ใช้ในการควบคุมระบบที่ใช้ในอุตสาหกรรมทั่วๆไป ได้แก่
    ระบบควบคุมระบบทำความเย็นในเรือขนส่ง (Refrigeration Control for Ship
    Container) ระบบควบคุมเครื่องสูบน้ำ (Water Pump Controller)
    แผงควบคุมระบบอุตสาหกรรม (Industrial Control Module)
    ระบบควบคุมการจ่ายกำลังไฟฟ้า (Low Voltage / Medium Voltage Control) เป็นต้น

2.  ระบบสำนักงาน (Office Automation) ได้แก่ กล้องโทรทัศน์ในวงจรเน็ทเวิร์ค (Camera
    Server) แผงควบคุมเครื่องพิมพ์ในวงจรเน็ทเวิร์ค (Printer Server) เป็นต้น

3.  อุปกรณ์สื่อสารโทรคมนาคม (Telecommunication) ได้แก่
    ตัวขยายสัญญาณและเครื่องขยายที่มีสัญญาณรบกวนต่ำสำหรับสถานีโทรศัพท์เคลื่อนที่ (Low
    noise amplifier for Cellular Phone Base Station) เป็นต้น

4.  อุปกรณ์โสตวีดีทัศน์ที่ใช้ในห้องบันทึกเสียงและระบบห้องประชุมสัมมนา (Professional
    Audio and Video) ซึ่งเป็นเครื่องเสียงที่ใช้เทคโนโลยีของสัญญาณแบบดิจิตอล (Digital
    Signal Processing) ซึ่งเป็นมาตรฐานที่นิยมใช้กันมากในปัจจุบัน

5.  อุปกรณ์อิเล็กทรอนิกส์ยานยนต์ (Automotive Electronic) คือ
    วงจรอิเล็กทรอนิกส์ที่ใช้ในการควบคุมระบบการทำงานต่างๆของรถยนต์ ได้แก่
    เครื่องตรวจระบบข้อมูลอิเล็กทรอนิกส์ยานยนต์ (Electronic Scanner) ชุดควบคุมถ่วงล้อ
    (Wheel Balancer) เครื่องควบคุมที่ใช้ในรถเก็บเกี่ยวพืชผลทางเกษตร (Control
    Terminal for Harvesting Machine)

6.  อุปกรณ์เครื่องมือแพทย์ (Medical Laboratory) ได้แก่ อุปกรณ์ตรวจวัดเม็ดเลือด
    อุปกรณ์วัดความดัน และเครื่องมือตรวจวิเคราะห์ธาตุ เป็นต้น

  หมายเหตุ: ตั้งแต่ปี 2547 เป็นต้นมา บริษัทฯ ได้หยุดการผลิตผลิตภัณฑ์ประเภทสินค้าอุปโภค
  (Consumer) เนื่องจากเป็นผลิตภัณฑ์ที่มีมูลค่าส่วนเพิ่มน้อย
  และได้หันมาเน้นการผลิตผลิตภัณฑ์ประเภทอุปกรณ์สื่อสารโทรคมนาคม ระบบสำนักงาน
  และระบบควบคุมอุตสาหกรรม

  ในการดำเนินธุรกิจของบริษัทฯ มีความคล่องตัวในการให้บริการแก่ลูกค้า ทั้งแบบครบวงจร
  (Total Solutions) และแบบที่ลูกค้าเป็นผู้จัดหาวัตถุดิบบางส่วนหรือเกือบทั้งหมดให้บริษัทฯ
  ดังนี้

1.  แบบครบวงจร (Total Solutions)
    การดำเนินการจะครอบคลุมตั้งแต่การร่วมออกแบบผลิตภัณฑ์
    การจัดหาวัตถุดิบทั้งจากภายในประเทศและต่างประเทศ การผลิต
    และการจัดส่งสินค้าให้กับลูกค้า
    การดำเนินการแบบครบวงจรเป็นการดำเนินการที่สร้างมูลค่าเพิ่ม (Value-added)
    ให้กับบริษัทฯ มากที่สุด

2.  แบบที่ลูกค้าเป็นผู้จัดหาวัตถุดิบบางส่วนหรือเกือบทั้งหมดให้บริษัทฯ
    ในบางกรณีลูกค้าบางรายต้องการใช้ชิ้นส่วนอิเล็กทรอนิกส์บางชิ้น ซึ่งเป็นการออกแบบเฉพาะ
    (Proprietary Components) หรือสามารถซื้อวัตถุดิบบางชิ้น ได้ในราคาต่ำกว่าที่บริษัทฯ
    จัดหาได้ ลูกค้าจะจัดส่งวัตถุดิบชิ้นนั้นให้กับบริษัทฯ

  สิทธิประโยชน์จากการส่งเสริมการลงทุน

  บริษัทฯ ได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI)
  ตั้งแต่ปี 2528 และยังมีผลบังคับใช้อยู่ในปัจจุบัน
  โดยสิทธิประโยชน์และเงื่อนไขในการได้รับการส่งเสริมการลงทุนมีใจความสำคัญดังต่อไปนี้

+------------+-------------+-------------+-------------+-------------+
|            | บัต          | บัต          | บัต          | บัต          |
|            | รส่งเสริมเลขที่ | รส่งเสริมเลขที่ | รส่งเสริมเลขที่ | รส่งเสริมเลขที่ |
|            |             |             |             |             |
|            | 11          | 12          | 1554/2539   | 1           |
|            | 06/สอ./2528 | 36/สอ./2531 | และ         | 069(2)/2547 |
|            | และ         | และ         |             | และ         |
|            |             |             | บ           |             |
|            | บัตรส        | บัตรส        | ัตรส่งเสริมเพิ่ม | บ           |
|            | ่งเสริมเพิ่มเติม | ่งเสริมเพิ่มเติม | เติมที่เกี่ยวข้อง | ัตรส่งเสริมเพิ่ม |
|            | ที่เกี่ยวข้อง    | ที่เกี่ยวข้อง    |             | เติมที่เกี่ยวข้อง |
|            |             |             | (โรงงานแห่งที่ |             |
|            | (โรงงานแห่งที่ | (โรงงานแห่งที่ | 1)          | (โรงงานแห่งที่ |
|            | 1)          | 1)          |             | 2)          |
+============+=============+=============+=============+=============+
| สิทธ        | ได้รับยกเว้น   | ได้รับยกเว้น   | ได้รับย       | ได้รับยกเ     |
| ิและประโยชน์ | อากรขาเข้าแล | อากรขาเข้าแล | กเว้นอากรขาเ | ว้นอากรขาเข้า |
|            | ะค้ำประกันภาษ | ะค้ำประกันภาษ | ข้าและค้ำประก | และค้ำประก   |
| 1.         | ีมูลค่าเพิ่มตลอด | ีมูลค่าเพิ่มตลอด | ันภาษีมูลค่าเพิ่ม | ันภาษีมูลค่าเพิ่ม |
| วัตถุดิบและ   | ระยะเวลาที่ได | ระยะเวลาที่ได |             |             |
|            | ้รับการส่งเสริม | ้รับการส่งเสริม | จนถึงวันที่ 31  | จนถึงวันที่     |
| วัสดุจำเป็น   | หากยังสา     | หากยังสา     | ธ.ค. 2550   |             |
| ⁽¹⁾        | มารถดำรงเงื่อ | มารถดำรงเงื่อ |             | 19 ก.ค.     |
|            | นไขที่กำหนดใน | นไขที่กำหนดใน |             | 2550        |
|            | บัตรส่งเสริม   | บัตรส่งเสริม   |             |             |
+------------+-------------+-------------+-------------+-------------+
|            |             |             |             |             |
+------------+-------------+-------------+-------------+-------------+
| 2.         | ได้รับยกเว้น   | ส           | ได้รับย       | ได้รับย       |
| เครื่องจักร   | อากรขาเข้าแล | ิ้นสุดระยะเวลา | กเว้นอากรขาเ | กเว้นอากรขาเ |
|            | ะค้ำประกันภาษ |             | ข้าและค้ำประก | ข้าและค้ำประก |
| และอุปกรณ์   | ีมูลค่าเพิ่มตลอด | การนำ       | ันภาษีมูลค่าเพิ่ม | ันภาษีมูลค่าเพิ่ม |
| ⁽¹⁾        | ระยะเวลาที่ได | เข้าเครื่องจักร | ตลอด        |             |
|            | ้รับการส่งเสริม |             | ระยะเวลาที่ได | จนถึงวันที่ 23  |
|            | (           | และอุปกรณ์แล้ว | ้รับการส่งเสริม | ก.ค. 2549   |
|            | เฉพาะอุปกรณ์) |             |             |             |
+------------+-------------+-------------+-------------+-------------+
| 3.         | หมดอายุแล้ว   | หมดอายุแล้ว   | ไม่ได้รับยกเว้น | ได้รับยกเว    |
| ภาษีเ       |             |             |             | ้นภาษีเงินได้นิต |
| งินได้นิติบุคคล |             |             |             | ิบุคคลเป็นเวลา |
|            |             |             |             | 3 ปี         |
|            |             |             |             | มีมูลค่าไม่เกิน  |
|            |             |             |             | 460,331,000 |
|            |             |             |             | บาท         |
|            |             |             |             |             |
|            |             |             |             | หมดอายุ 7    |
|            |             |             |             | ต.ค. 2550   |
+------------+-------------+-------------+-------------+-------------+
| เ          | 1.  ชิ้นส่ว    | 1.  Watch   | 1.          | 1.  Printed |
| งื่อนไขที่สำคัญ | นอิเล็กทรอนิกส์ |     PCB และ |   ผลิตภัณฑ์อิเล |     Circuit |
|            |             |     PCB     | ็กทรอนิกส์สำเร |     Board   |
| 1.         |   (เฉพาะ    |             | ็จรูปและชิ้นส่วน |             |
| ชนิดผลิตภัณฑ์  |   Watch     |    Assembly |     เช่น     |    Assembly |
|            |   PCB, PCB  |             |     Panel   |     (PCBA)  |
|            |   Assembly, |             |     Meter,  |             |
|            |   FR 4 Chip |             |     Charge  | 2.          |
|            |   Carrier   |             |             |  Electronic |
|            |   และ       |             |    Counter, |             |
|            |   T         |             |             |    Products |
|            | ransponder) |             |   Telephone |             |
|            |             |             |     เป็นต้น   |             |
|            | 2.          |             |             |             |
|            |  เครื่องนาฬิกา |             |             |             |
|            |             |             |             |             |
|            |  อิเล็กทรอนิกส์ |             |             |             |
+------------+-------------+-------------+-------------+-------------+
| 2.         | ประมาณ 23.4 | ประมาณ 30   | ประมาณ      | ประมาณ      |
| ขน         | ล้านชิ้นต่อปี    | ล้านชิ้นต่อปี    |             |             |
| าดของกิจการ | สำหรับผล     |             | 25          | 68,573,000  |
|            | ิตภัณฑ์ประเภทที่ |             | ล้านเครื่องต่อปี | ชิ้นต่อปี       |
| มีกำล       | 1 และประมาณ |             |             |             |
| ังผลิตต่อปีดังนี้ | 6 ล้านชุดต่อปี  |             |             |             |
|            | สำหรับผล     |             |             |             |
|            | ิตภัณฑ์ประเภทที่ |             |             |             |
|            | 2           |             |             |             |
+------------+-------------+-------------+-------------+-------------+
| 3.         | เฉพาะวัตถุดิบแ | เฉพาะวัตถุดิบแ | เฉพาะวัตถุดิบแ | เฉพาะวัตถุดิบแ |
| สัดส        | ละวัสดุจำเป็นท | ละวัสดุจำเป็นท | ละวัสดุจำเป็นท | ละวัสดุจำเป็นท |
| ่วนการส่งออก | ี่นำเข้าและได้ร | ี่นำเข้าและได้ร | ี่นำเข้าและได้ร | ี่นำเข้าและได้ร |
|            | ับสิทธิประโยชน์ | ับสิทธิประโยชน์ | ับสิทธิประโยชน์ | ับสิทธิประโยชน์ |
| สินค้า       | จะต้อ        | จะต้อ        | จะต้อ        | จะต้อ        |
|            | งใช้ในการผลิต | งใช้ในการผลิต | งใช้ในการผลิต | งใช้ในการผลิต |
|            | เพื่อการส่งออก | เพื่อการส่งออก | เพื่อการส่งออก | เพื่อการส่งออก |
+------------+-------------+-------------+-------------+-------------+

  หมายเหตุ

1.  สิทธิประโยชน์ในการยกเว้นอากรขาเข้าและค้ำประกันภาษีมูลค่าเพิ่มในการนำเข้าวัตถุดิบและเครื่องจักรจากบัตรส่งเสริมนี้จะต้องมีการต่ออายุสิทธิประโยชน์ครั้งละ
    1-2 ปี

2.  และสิทธิประโยชน์สำหรับการนำเข้าเครื่องจักรและอุปกรณ์ ต้องมีการขอต่ออายุเป็นคราวๆ ไป

1.  กลยุทธ์การตลาด และการแข่งขัน

    1.  การตลาด

  ลูกค้าของบริษัท

  ลูกค้าของบริษัท ทั้งที่เป็นเจ้าของผลิตภัณฑ์ต้นแบบ
  และที่เป็นผู้รับจ้างออกแบบผลิตภัณฑ์อิเล็กทรอนิกส์ มีความสัมพันธ์อันดีกับบริษัทฯ มาเป็นเวลานาน
  ส่วนใหญ่เป็นลูกค้าขนาดกลางและเป็นเจ้าของผลิตภัณฑ์ซึ่งมีชื่อเสียงเป็นที่ยอมรับในตลาดโลก
  ที่อยู่ในประเทศแถบสแกนดิเนเวียเป็นหลัก
  รองลงมาได้แก่ลูกค้าในกลุ่มที่มีบริษัทในเครือหลายประเทศ (Global Account)
  ซึ่งการมีลูกค้ากลุ่มนี้ในสัดส่วนที่สูงจะช่วยลดความเสี่ยงที่เกิดจากความผันผวนของเศรษฐกิจโลกได้
  เพราะว่าบริษัทในเครือของแต่ละประเทศนั้นจะมีคำสั่งซื้อที่แยกออกจากกัน
  ซึ่งถ้าหากคำสั่งซื้อจากบริษัทในประเทศใดประเทศหนึ่งลดลงไป
  เนื่องจากเศรษฐกิจของประเทศนั้นหดตัว บริษัทฯ
  ก็จะยังมีคำสั่งซื้อจากบริษัทในเครือที่อยู่ในประเทศอื่นอยู่

  บริษัทฯ มีรายได้และสัดส่วนการขายให้กลุ่มลูกค้าในประเทศต่างๆ ดังนี้

+-------------------+-----+----+-----+-----+-----+----+------+-----+
| ราย               | 2   |    | 2   |     | 2   |    | 2549 |     |
| ได้จากการขายแบ่งตาม | 546 |    | 547 |     | 548 |    |      |     |
|                   |     |    |     |     |     |    | (    |     |
| กลุ่มลูกค้า           | (งบ |    | (งบ |     | (   |    | งบกา |     |
|                   | การ |    | การ |     | งบก |    | รเงิน |     |
|                   | เงิน |    | เงิน |     | ารเ |    | รวม) |     |
|                   | เฉพ |    | เฉพ |     | งินร |    |      |     |
|                   | าะ) |    | าะ) |     | วม) |    |      |     |
+-------------------+-----+----+-----+-----+-----+----+------+-----+
|                   | ล้าน | ร  | ล้าน | ร้อ  | ล้าน | ร  | ล้า   | ร้อ  |
|                   | บาท | ้อย | บาท | ยละ | บาท | ้อย | นบาท | ยละ |
|                   |     | ละ |     |     |     | ละ |      |     |
+-------------------+-----+----+-----+-----+-----+----+------+-----+
| กลุ่มตลาดสแกนดิเนเวีย | 1   | 45 | 2   | 4   | 2   | 49 | 2    | 4   |
|                   | ,41 | .3 | ,09 | 3.6 | ,14 | .0 | ,378 | 6.8 |
|                   | 7.6 |    | 8.6 |     | 8.5 |    |      |     |
+-------------------+-----+----+-----+-----+-----+----+------+-----+
| กลุ่มตลาดสหรัฐอเมริกา | 96  | 30 | 98  | 2   | 59  | 13 | 363  | 7.1 |
|                   | 3.5 | .8 | 0.4 | 0.4 | 3.5 | .5 |      |     |
+-------------------+-----+----+-----+-----+-----+----+------+-----+
| กลุ่มตลาดยุโรป       | 33  | 10 | 19  | 4.1 | 13  | 3  | 197  | 3.9 |
|                   | 3.6 | .6 | 9.2 |     | 6.1 | .1 |      |     |
+-------------------+-----+----+-----+-----+-----+----+------+-----+
| กลุ่มที่มีบริษ          | 24  | 7  | 1   | 2   | 1   | 30 | 1    | 3   |
| ัทในเครือหลายประเทศ | 2.6 | .7 | ,39 | 9.0 | ,31 | .1 | ,827 | 5.9 |
|                   |     |    | 5.8 |     | 8.1 |    |      |     |
+-------------------+-----+----+-----+-----+-----+----+------+-----+
| รวมตลาดต่างประเทศ  | 2   | 94 | 4   | 9   | 4   | 95 | 4    | 9   |
|                   | ,95 | .4 | ,67 | 7.2 | ,19 | .7 | ,765 | 3.7 |
|                   | 7.3 |    | 4.1 |     | 6.1 |    |      |     |
+-------------------+-----+----+-----+-----+-----+----+------+-----+
| ตลาดใ             | 17  | 5  | 13  | 2.8 | 18  | 4  | 321  | 6.3 |
| นประเทศและตลาดอื่นๆ | 5.3 | .6 | 6.3 |     | 8.1 | .3 |      |     |
+-------------------+-----+----+-----+-----+-----+----+------+-----+
| รวมรายได้จากการขาย | 3   | 1  | 4   | 10  | 4   | 1  | 5    | 10  |
| ⁽¹⁾               | ,13 | 00 | ,81 | 0.0 | ,38 | 00 | ,086 | 0.0 |
|                   | 2.6 | .0 | 0.3 |     | 4.2 | .0 |      |     |
+-------------------+-----+----+-----+-----+-----+----+------+-----+

หมายเหตุ (1) ไม่รวมรายได้จากการขายอื่น

  การจำหน่ายและช่องทางการจำหน่าย

  บริษัทฯ จำหน่ายผลิตภัณฑ์โดยตรงให้แก่ลูกค้าในต่างปงระเทศประมาณร้อยละ 93.7
  ส่วนที่เหลือประมาณร้อยละ 6.3 จำหน่ายให้แก่ลูกค้าในประเทศ

  สำหรับช่องทางการจำหน่าย บริษัทฯ มีการให้ข้อมูลเบื้องต้นเกี่ยวกับบริษัทฯ และผลิตภัณฑ์ที่บริษัทฯ
  ผลิตผ่านทางเว็บไซต์ของบริษัทฯ
  รวมทั้งดำเนินการจำหน่ายโดยตรงจากหน่วยงานด้านการตลาดของบริษัทฯ
  และสำนักงานขายของบริษัทฯ ในประเทศเดนมาร์ก จีน และสิงคโปร์ ทั้งนี้
  การติดต่อลูกค้าจะมีทั้งกรณีที่ลูกค้าติดต่อเข้ามาโดยตรงจากการแนะนำของลูกค้าเก่า
  หรือจากการที่ลูกค้าไปพบข้อมูลบริษัทฯ ในเว็บไซด์ของบริษัทฯ
  หรือโดยหน่วยงานด้านการตลาดหรือสำนักงานขายเป็นผู้ไปติดต่อลูกค้า

2.  การแข่งขัน

  บริษัทฯ ใช้กลยุทธ์การแข่งขัน ที่ครอบคลุมทั้งในด้านการดำเนินงาน การผลิต ผลิตภัณฑ์
  และคุณภาพมาตรฐาน ดังนี้

  การดำเนินงาน

  บริษัทฯ เน้นความคล่องตัวในการให้บริการที่ครบวงจรแก่ลูกค้า
  โดยมีสำนักงานจัดซื้อวัตถุดิบในประเทศเดนมาร์ก จีน สิงคโปร์
  และหน่วยงานจัดซื้อกลางที่ประเทศไทย
  ซึ่งสามารถรองรับความต้องการของลูกค้าที่ต้องการให้บริษัทฯ เป็นผู้จัดหาวัตถุดิบให้
  และมีทีมงานที่มีความรู้ความเชี่ยวชาญเพื่อให้บริการปรับปรุงแผงวงจรไฟฟ้าอิเล็กทรอนิกส์ก่อนการดำเนินการผลิตจริงแก่ลูกค้า
  เพื่อลดต้นทุนการผลิตสำหรับลูกค้า และเพิ่มประสิทธิภาพการผลิตให้แก่บริษัทฯ นอกจากนี้ บริษัทฯ
  ยังมีความสามารถในการออกแบบอุปกรณ์ตรวจสอบเพื่อใช้ในการทดสอบผลิตภัณฑ์ที่ประกอบเสร็จเรียบร้อยแล้วตามความต้องการของลูกค้าก่อนส่งมอบสินค้าให้แก่ลูกค้า
  เพื่อให้ลูกค้ามั่นใจในคุณภาพและประสิทธิภาพของสินค้าที่บริษัทฯ เป็นผู้ผลิต

  การผลิต

  บริษัทฯ มีการเพิ่มกำลังการผลิตอย่างเหมาะสม
  ควบคู่ไปกับการพัฒนาคุณภาพและความสามารถในการผลิต
  เพื่อรองรับความต้องการของลูกค้าที่เพิ่มขึ้นอย่างต่อเนื่อง
  เพื่อรองรับกับงานที่มีความซับซ้อนในการผลิตระดับสูง (System-Build)
  และเพื่อให้ทันกับเทคโนโลยีที่เปลี่ยนแปลงไป โดยการขยายกำลังการผลิตเพิ่มที่โรงงาน 2
  และโรงงาน 3
  นอกจากนี้บริษัทฯได้มีการปรับเปลี่ยนรวมทั้งลงทุนเพิ่มเติมในสายการผลิตเพื่อให้รองรับกับมาตรฐาน
  RoHS (Restriction of Hazardous Substances)
  ซึ่งเป็นข้อบังคับเกี่ยวกับการใช้สารอันตรายบางชนิดในผลิตภัณฑ์ไฟฟ้าอิเล็กทรอนิกส์
  ที่ประกาศใช้โดยคณะกรรมาธิการสหภาพยุโรป และมีผลบังคับใช้ในกลุ่มประเทศยุโรปเมื่อวันที่ 1
  กรกฎาคม 2549

  ทั้งนี้ ก่อนการลงทุนเพิ่มกำลังการผลิต บริษัทฯ
  จะต้องมั่นใจก่อนเสมอว่ามีคำสั่งซื้อจากลูกค้าที่เพียงพอ และการ

ลงทุนดังกล่าวจะสร้างผลตอบแทนให้กับบริษัทฯ ได้อย่างเหมาะสม

  ผลิตภัณฑ์

  บริษัทฯ จะเน้นผลิตผลิตภัณฑ์ที่มีมูลค่าส่วนเพิ่มสูง เช่น ผลิตภัณฑ์ประเภทระบบควบคุมอุตสาหกรรม
  และระบบสำนักงาน โดยเฉพาะอย่างยิ่งผลิตภัณฑ์ที่มีมูลค่าเพิ่มด้านแรงงานสูง
  กล่าวคือผลิตภัณฑ์ที่ต้องใช้การประกอบด้วยแรงงานคน และผลิตภัณฑ์ที่มีวงจรอายุของสินค้ายาว
  และบริษัทฯ จะไม่ผลิตผลิตภัณฑ์สินค้าอุปโภค และผลิตภัณฑ์ประเภทโทรศัพท์เคลื่อนที่
  ซึ่งมีมูลค่าส่วนเพิ่มต่ำ และมีการเปลี่ยนแปลงรูปแบบของผลิตภัณฑ์อยู่ตลอดเวลา ทั้งนี้
  ผลิตภัณฑ์ประเภทที่มีมูลค่าส่วนเพิ่มสูงดังกล่าวจะมีความหลากหลายของผลิตภัณฑ์สูง
  แต่ว่าจะมีคำสั่งซื้อในแต่ละครั้งไม่มาก (Medium to Hi-Mix, Low-Volume Product)
  ซึ่งผู้ผลิตในธุรกิจเดียวกันที่มีขนาดใหญ่กว่าบริษัทฯ จะไม่นิยมผลิตผลิตภัณฑ์ในลักษณะนี้
  เนื่องจากการผลิตในปริมาณน้อยจะไม่คุ้มกับต้นทุนในการผลิต
  สำหรับผู้ผลิตที่มีขนาดใกล้เคียงกันหรือเล็กกว่าบริษัทฯ
  จะไม่มีความเชี่ยวชาญในการบริหารจัดการด้านวัตถุดิบและด้านการผลิตเทียบเท่ากับบริษัทฯ

  คุณภาพและมาตรฐาน

  บริษัทฯ
  ให้ความสำคัญด้านคุณภาพสิ่งแวดล้อมและการปรับปรุงอย่างต่อเนื่องจนได้รับการรับรองมาตรฐานสากลจากสถาบันต่างๆที่มีชื่อเสียงเป็นที่ยอมรับในระดับนานาชาติ
  ซึ่งเป็นการสร้างโอกาสทางการตลาดให้แก่บริษัทฯ เป็นอย่างมาก โดยบริษัทฯ
  ได้รับการรับรองระบบบริหารคุณภาพ และระบบการจัดการสิ่งแวดล้อม ดังรายละเอียดต่อไปนี้

+------+---------------------------------------------------------------+
| ปี    | บริษัทฯ ได้รับการรับรองมาตรฐานคุณภาพขององค์กรการผลิต ISO 9002:1994    |
| 2538 | โดย TRADA                                                     |
+------+---------------------------------------------------------------+
| ปี    | บริษัทฯ ได้รับการรับรองมาตรฐานคุณภาพขององค์กรการผลิต ISO 9002:1994    |
| 2542 | โดย QSU                                                       |
+------+---------------------------------------------------------------+
| ปี    | บริษัทฯ ได้รับการรับรองระบบการจัดการสิ่งแวดล้อมตามมาตรฐานสากล          |
| 2545 | ISO14001:1996 Environmental Management System                 |
|      | จากสถาบันตรวจสอบและรับรองมาตรฐานคุณภาพ AJA Registrars Co., Ltd.  |
|      |                                                               |
|      | รวมทั้งได้รับการรับรองมาตรฐานคุณภาพ                                 |
|      | สำหรับองค์กรที่ผลิตชิ้นส่วนสำหรับผลิตและซ่อมบำรุงยานยนต์ ISO/TS 16949:2002 |
|      | ซึ่งเป็นมาตรฐานคุณภาพที่กำหนดโดยกลุ่มอุตสาหกรรมยานยนต์                  |
|      | และเป็นมาตรฐานรับรองคุณภาพขององค์กรสูงสุดในปัจจุบัน                    |
|      | จากสถาบันตรวจสอบและรับรองมาตรฐานคุณภาพ TUV Rheinland Thailand    |
|      | Ltd. โดยมีรายละเอียดมาตรฐานบางส่วนนำมาจากมาตรฐานของ ISO          |
|      | 9001:2000 เป็นพื้นฐาน                                            |
|      |                                                               |
|      | ทั้งนี้ บริษัทฯ ได้รับการรับรองระบบบริหารคุณภาพ สำหรับองค์กรการผลิต ISO     |
|      | 9001:2000 เป็นการต่อเนื่องจากมาตรฐานคุณภาพขององค์กร ISO 9002:1994   |
|      | ที่ได้รับในปี 2538                                                 |
+------+---------------------------------------------------------------+
| ปี    | บริษัทฯ ได้ผ่านการทดสอบขั้นต้นในมาตรฐานคุณภาพขององค์กรการผลิต ISO       |
| 2546 | 13485:2002 สำหรับผลิตภัณฑ์ทางด้านการแพทย์                           |
|      | ซึ่งเป็นการเตรียมความพร้อมของบริษัทฯ                                 |
|      | สำหรับโอกาสในการเข้าสู่กลุ่มลูกค้าประเภทผลิตภัณฑ์ทางการแพทย์              |
+------+---------------------------------------------------------------+
| ปี    | บริษัทฯ ทำการขยายการครอบคลุมระบบบริหารคุณภาพ ISO 9001:2000 และ     |
| 2548 | ระบบสำหรับองค์กรที่ผลิตชิ้นส่วนสำหรับผลิตและซ่อมบำรุงยานยนต์ ISO/TS        |
|      | 16949:2002 ไปยังโรงงาน 2 จนได้รับการรับรองครอบคลุมทั้งระบบ จากสถาบัน  |
|      | TUV Rheinland Thailand Ltd.                                   |
|      |                                                               |
|      | บริษัทฯ ได้รับการรับรองระบบการจัดการสิ่งแวดล้อมตามมาตรฐาน              |
|      | ISO14001:2004 Environmental Management System (New version)   |
|      | ซึ่งปรับปรุงต่อเนื่องจากมาตรฐาน ISO14001:1996 ที่ได้รับในปี 2545 จากสถาบัน |
|      | AJA Registrars Co., Ltd.                                      |
|      |                                                               |
|      | บริษัทฯ ผ่านการตรวจติดตามคุณภาพ ISO 9001:2000, ISO/TS 16949:2002,  |
|      | ISO 14001:2004 ทุกระบบ                                         |
|      | และได้รับการยืนยันถึงประสิทธิภาพในการปรับปรุงอย่างต่อเนื่อง (Surveillance  |
|      | Audit)                                                        |
+------+---------------------------------------------------------------+
| ปี    | บริษัทฯ ได้รับการรับรองมาตรฐานสากลระบบบริหารคุณภาพ ISO 9001:2000     |
| 2549 | Quality Management System ของโรงงาน 3 ที่เทียนจิน ประเทศจีน        |
|      | จากสถาบันตรวจสอบและรับรองมาตรฐานคุณภาพ TUV Rheinland Thailand    |
|      | Ltd.                                                          |
+------+---------------------------------------------------------------+

3.  สภาพการแข่งขันภายในอุตสาหกรรม

  อุตสาหกรรมการประกอบผลิตภัณฑ์ประเภทแผงวงจรไฟฟ้าอิเล็กทรอนิกส์
  เป็นอุตสาหกรรมสนับสนุนอุตสาหกรรมสินค้าอิเล็กทรอนิกส์ ดังนั้น การดำเนินธุรกิจของบริษัทฯ
  จึงขึ้นอยู่กับอุตสาหกรรมอิเล็กทรอนิกส์เป็นหลัก
  ซึ่งขึ้นอยู่กับสภาวะเศรษฐกิจโลกและความต้องการใช้เทคโนโลยีในทุกรูปแบบ
  สำหรับในประเทศไทยการประกอบผลิตภัณฑ์ประเภทแผงวงจรไฟฟ้าอิเล็กทรอนิกส์
  และการผลิตผลิตภัณฑ์อิเล็กทรอนิกส์ส่วนใหญ่ผลิตเพื่อส่งออก
  โดยมูลค่าการส่งออกมีแนวโน้มสูงขึ้นทุกปี ในช่วง 3 ปีที่ผ่านมา

  สำหรับสินค้าอิเล็กทรอนิกส์ประเภทระบบควบคุมอุตสาหกรรม (Industrial Control)
  ที่บริษัทฯ ทำการผลิตนั้น โดยทั่วไปจะมีความผันแปรตามภาวะเศรษฐกิจไม่มากนัก
  เนื่องจากมีความต้องการของผลิตภัณฑ์จากอุตสาหกรรมหลายๆประเภท
  หากเมื่ออุตสาหกรรมใดอุตสาหกรรมหนึ่งเกิดการชะลอตัว บริษัทฯ
  ก็สามารถหาผลิตภัณฑ์ในหมวดอุตสาหกรรมอื่นมาทดแทนได้ นอกจากนี้
  การแข่งขันทางด้านราคาของผลิตภัณฑ์ประเภทนี้จะไม่รุนแรงมากนัก
  เนื่องจากเจ้าของผลิตภัณฑ์จะพิจารณาคุณภาพในการผลิตเป็นปัจจัยหลักในการคัดเลือกผู้ให้บริการผลิต

  ศักยภาพในการแข่งขันของบริษัท

  คู่แข่งสำคัญของบริษัทฯ ในตลาดยุโรปและตลาดสแกนดิเนเวีย ได้แก่
  ผู้ประกอบการจากประเทศสหรัฐอเมริกา จีน และมาเลเชีย
  สำหรับคู่แข่งในตลาดสหรัฐอเมริกาได้แก่ ผู้ประกอบการจากประเทศเกาหลีใต้ เม็กซิโก
  มาเลเชีย และภายในประเทศสหรัฐอเมริกาเอง หากเปรียบเทียบศักยภาพในด้านการแข่งขัน
  อาจกล่าวได้ว่าบริษัทฯ
  มีศักยภาพใกล้เคียงกับผู้ประกอบการจากเขตเอเชียตะวันออกเฉียงใต้ด้วยกัน
  แต่หากเปรียบเทียบกับผู้ประกอบการจากประเทศสหรัฐอเมริกาและยุโรปแล้ว บริษัทฯ
  จะมีศักยภาพการแข่งขันสูงในด้านต้นทุนการผลิต ที่น่าสังเกต
  ปัจจุบันผู้ประกอบการจากประเทศจีนจะได้เปรียบในด้านต้นทุนค่าจ้างแรงงานที่ถูกกว่าประเทศไทยและถูกกว่าบริษัทฯ
  แต่บริษัทฯ จะยังมีข้อได้เปรียบในเรื่องคุณภาพและการบริการด้านการออกแบบที่ดีกว่า
  เนื่องจากมีการพัฒนาความรู้ด้านการพัฒนาผลิตภัณฑ์มาเป็นระยะเวลาพอสมควร

  หากพิจารณาคู่แข่งหลักของบริษัทฯ ปัจจุบันมีจำนวน 5 ราย จากประเทศเดนมาร์ก มาเลเซีย
  อย่างละ 1 รายและจากประเทศไทยจำนวน 3 ราย
  โดยสองในสามรายในประเทศไทยเป็นคู่แข่งที่มีบริษัทแม่เป็นบริษัทต่างประเทศ

  แนวโน้มภาวะอุตสาหกรรมและสภาพการแข่งขันในอนาคต

  อุตสาหกรรมการผลิตชิ้นส่วนอิเล็กทรอนิกส์นั้นมีการคาดการณ์ว่าจะมีการเติบโตโดยเฉลี่ยประมาณร้อยละ
  10-12 ต่อปี ใน 4 ปีข้างหน้า โดยปัจจัยหลักในการเติบโตที่สำคัญ ได้แก่
  ความต้องการที่เพิ่มขึ้นในผลิตภัณฑ์ประเภทโทรคมนาคมแบบมีสาย (Wireline
  Telecommunications Equipment) ตลาดผลิตภัณฑ์ที่ไม่ใช่สินค้าอุปโภค
  (Non-Traditional Market) เริ่มที่จะจ้างผู้ผลิตภายนอก (Outsourcing) มากขึ้น
  และประเทศในทวีปเอเชีย โดยเฉพาะอย่างยิ่งจีนและอินเดีย
  มีความต้องการผลิตภัณฑ์อิเล็กทรอนิกส์มากขึ้น0

  สำหรับผลิตภัณฑ์อื่นๆ เช่น ผลิตภัณฑ์ด้านการแพทย์ ยานยนต์ การบิน คาดว่าในอีก 5 ปีข้างหน้า
  จะมีการ เติบโตโดยรวมประมาณร้อยละ 12 ต่อปี นอกจากนี้
  การย้ายฐานการผลิตของบริษัทอิเล็กทรอนิกส์ชั้นนำของประเทศสหรัฐอเมริกามาอยู่ในประเทศในทวีปเอเชีย
  โดยเฉพาะประเทศจีนและเขตเอเชียตะวันออกเฉียงใต้ จะทำให้อุตสาหกรรมนี้
  มีการเจริญเติบโตต่อไปในอนาคต ซึ่งจะเป็นผลดีต่อบริษัทฯ
  ในการนำเสนอบริการให้กับบริษัทเหล่านั้นต่อไป

2.  การจัดหาผลิตภัณฑ์

    1.  การผลิต

  บริษัทฯ จะทำการผลิตผลิตภัณฑ์ให้กับลูกค้าตามคำสั่งผลิตของลูกค้า
  โดยมีทีมงานด้านวิศวกรรมที่มีความรู้ความเชี่ยวชาญในการให้บริการปรับปรุงแผงวงจรไฟฟ้าอิเล็กทรอนิกส์ก่อนการดำเนินการผลิตจริงแก่ลูกค้า
  เพื่อลดต้นทุนการผลิตสำหรับลูกค้ารวมทั้งเพิ่มประสิทธิภาพการผลิตให้แก่บริษัทฯ นอกจากนี้บริษัทฯ
  ยังมีความสามารถในการออกแบบอุปกรณ์ตรวจสอบ
  เพื่อใช้ในการทดสอบผลิตภัณฑ์ที่ประกอบเสร็จเรียบร้อยแล้วตามความต้องการของลูกค้า
  ก่อนส่งมอบสินค้าให้แก่ลูกค้า

  บริษัทฯ ใช้เทคโนโลยีในการผลิต 3 ประเภท
  ซึ่งครอบคลุมการผลิตผลิตภัณฑ์ให้แก่ลูกค้าได้ครบถ้วน ดังนี้

  1.) เทคโนโลยีแบบ SMT (Surface Mounted Technology เป็นเทคโนโลยีที่บริษัทฯ
  ใช้ในการผลิตมากที่สุด เป็นการเชื่อมต่อวงจรไฟฟ้าของอุปกรณ์สาร กึ่งตัวนำและอุปกรณ์อื่นๆ
  ลงบนผิวหน้าของแผงวงจรพิมพ์ (PCB) ซึ่งมีประโยชน์ทั้งทางด้านการออกแบบและการผลิต
  สามารถประหยัดพื้นที่ในการประกอบชิ้นส่วนอิเล็กทรอนิกส์บนแผงวงจรพิมพ์ เทคโนโลยีในกลุ่ม
  SMT มักถูกอ้างอิงรวมครอบคลุมถึงเทคโนโลยีแบบ BGA (Ball Grid Array) ด้วย
  เนื่องจากเทคโนโลยีแบบ BGA
  จะเป็นเทคโนโลยีในการประกอบชิ้นส่วนอิเล็กทรอนิกส์ลงบนพื้นผิวแผงวงจรเช่นกัน
  เพียงแต่จุดเชื่อมต่อจะอยู่ใต้ชิ้นส่วนอิเล็กทรอนิกส์
  ส่วนที่ติดกับพื้นผิวแผงวงจรและมีจำนวนจุดเชื่อมต่อจำนวนมาก ทำให้เทคโนโลยีแบบ BGA
  ต้องการความแม่นยำในการวางชิ้นส่วนอิเล็กทรอนิกส์สูง

2.  เทคโนโลยีแบบ IMT (Insertion Mounted Technology)
    เป็นเทคโนโลยีการประกอบชิ้นส่วนอิเล็กทรอนิกส์ โดยการเสียบไปในช่องของแผงวงจรพิมพ์
    (PCB) ซึ่งเทคโนโลยีนี้ นิยมในการผลิตผลิตภัณฑ์ที่ไม่มีข้อจำกัดในเรื่องพื้นที่ โดยปกติ
    ชิ้นส่วนอิเล็กทรอนิกส์ของผลิตภัณฑ์ที่ใช้เทคโนโลยี IMT ในการประกอบ
    จะเป็นชิ้นส่วนที่มีราคาที่ต่ำกว่าเมื่อเทียบกับชิ้นส่วนผลิตภัณฑ์ที่ใช้เทคโนโลยี SMT

3.  เทคโนโลยีแบบ COB (Chip on Board)
    เป็นเทคโนโลยีที่ประกอบต่อเชื่อมอุปกรณ์วงจรรวมแบบไม่มีตัวถัง (Bare IC)
    เข้ากับแผงวงจรพิมพ์โดยตรง
    เทคโนโลยีประเภทนี้จะเป็นที่นิยมสำหรับผลิตภัณฑ์ที่มีข้อจำกัดในด้านพื้นที่การประกอบผลิตภัณฑ์อิเล็กทรอนิกส์
    ด้วยเทคโนโลยีแบบ COB จะทำให้ต้นทุนการผลิตต่ำกว่า
    เมื่อเปรียบเทียบกับต้นทุนการผลิตผลิตภัณฑ์ใช้อุปกรณ์วงจรรวมแบบที่มีตัวถังสำเร็จแล้ว
    (Package IC) ซึ่งจะเป็นชิ้นส่วนที่มีขนาดใหญ่กว่าและราคาสูงกว่า
    ในสายการผลิตด้วยเทคโนโลยี COB นี้ทางบริษัทฯ
    ได้มีการพัฒนาเพิ่มขบวนการเชื่อมต่อด้วยลวดทองคำกับผลิตภัณฑ์ที่มีมูลค่าสูง
    จากเดิมที่เป็นการเชื่อมต่อด้วยลวดอลูมิเนียมเพียงอย่างเดียว

  ปัจจุบัน บริษัทฯ มีโรงงานผลิตทั้งหมด 3 แห่ง แต่ละโรงงานมีกำลังการผลิตรวม ดังต่อไปนี้

+-----------------------+----------+----------+----------+----------+
| กำลังการผลิต            | 2546     | 2547     | 2548     | 2549     |
|                       |          |          |          |          |
| (หน่วย จุดต่อปี)          |          |          |          |          |
+-----------------------+----------+----------+----------+----------+
|   โรงงานแห่งที่ 1        |          |          |          |          |
|   (แจ้งวัฒนะ)           |          |          |          |          |
+-----------------------+----------+----------+----------+----------+
|   - กำลังการผลิตเต็มที่    | 1,470    | 1,316    | 928      | 309      |
|                       | ,873,600 | ,044,800 | ,972,800 | ,657,600 |
+-----------------------+----------+----------+----------+----------+
|   - การใช้กำลังการผลิต   | 988      | 1,110    | 576      | 288      |
|                       | ,876,800 | ,862,587 | ,451,590 | ,465,946 |
+-----------------------+----------+----------+----------+----------+
|   โรงงานแห่งที่ 2        |          |          |          |          |
|   (บางกะดี)            |          |          |          |          |
+-----------------------+----------+----------+----------+----------+
|   - กำลังการผลิตเต็มที่    | -        | 193      | 1,183    | 1,703    |
|                       |          | ,536,000 | ,795,200 | ,116,800 |
+-----------------------+----------+----------+----------+----------+
|   - การใช้กำลังการผลิต   | -        | 2        | 847      | 1,448    |
|                       |          | ,010,649 | ,719,914 | ,576,398 |
+-----------------------+----------+----------+----------+----------+
|   โรงงานแห่งที่ 3        |          |          |          |          |
|   (เทียนจิน)            |          |          |          |          |
+-----------------------+----------+----------+----------+----------+
|   - กำลังการผลิตเต็มที่    | -        | -        | -        | 154      |
|                       |          |          |          | ,828,800 |
+-----------------------+----------+----------+----------+----------+
|   - การใช้กำลังการผลิต   | -        | -        | -        | 58       |
|                       |          |          |          | ,809,577 |
+-----------------------+----------+----------+----------+----------+
| รวม                   |          |          |          |          |
+-----------------------+----------+----------+----------+----------+
|   - กำลังการผลิตเต็มที่    | 1,470    | 1,509    | 2,112    | 2,167    |
|                       | ,873,600 | ,580,800 | ,768,000 | ,603,200 |
+-----------------------+----------+----------+----------+----------+
|   - การใช้กำลังการผลิต   | 988      | 1,112    | 1,424    | 1,795    |
|                       | ,876,800 | ,873,236 | ,171,504 | ,851,922 |
+-----------------------+----------+----------+----------+----------+
|   อัตราการใช้กำลังการผลิต | 67%      | 74%      | 67%      | 83%      |
+-----------------------+----------+----------+----------+----------+

  กำลังการผลิตเต็มที่คำนวณจากการทำงานอาทิตย์ละ 6 วัน วันละ 3 กะ กะละ 7 ชั่วโมง

  โดยทั่วไปในการผลิตผลิตภัณฑ์ของบริษัทฯ จะมีส่วนที่จะต้องไม่ใช้เครื่องจักรในการผลิต
  ซึ่งในส่วนดังกล่าวนี้บริษัทฯ จะใช้แรงงานคนเป็นหลักในการประกอบ
  ดังนั้นการวัดอัตราการใช้กำลังการผลิตข้างต้นจะเป็นการวัดเฉพาะการใช้กำลังการผลิตของเครื่องจักรเท่านั้น

2.  การจัดหาวัตถุดิบ

  วัตถุดิบหลักที่ใช้ในการผลิตของบริษัทฯ จะสั่งซื้อจากต่างประเทศโดยนำเข้าจากหลายประเทศ
  เช่น เดนมาร์ก สิงคโปร์ ฮ่องกง ญี่ปุ่น และสหรัฐอเมริกา เป็นต้น

  สัดส่วนการนำเข้าวัตถุดิบจากต่างประเทศ ต่อการซื้อจากผู้ผลิตในประเทศ มีดังนี้

  ------------------- --------- ------- --------- ------- --------- ------- --------- -------
  วัตถุดิบ               2546              2547              2548              2549      

                      ล้านบาท    ร้อยละ   ล้านบาท    ร้อยละ   ล้านบาท    ร้อยละ   ล้านบาท    ร้อยละ

  นำเข้าจากต่างประเทศ   2,030.3   87.5    3,660.2   85.7    2,937.4   87.8    2,601.4   82.3

  ซื้อจากผู้ผลิตในประเทศ   290.1     12.5    608.9     14.3    409.0     12.2    557.7     17.7

  รวม                 2,320.4   100.0   4,269.1   100.0   3,346.4   100.0   3,159.1   100.0
  ------------------- --------- ------- --------- ------- --------- ------- --------- -------

  บริษัทฯ ให้ความสำคัญในการจัดหาวัตถุดิบและชิ้นส่วนอิเล็กทรอนิกส์เป็นอย่างมาก
  เนื่องจากการบริหารจัดการที่ดีด้านการจัดหาวัตถุดิบทั้งในด้านราคาและระยะเวลาในการจัดหา
  จะทำให้บริษัทฯ สามารถรับคำสั่งซื้อจากลูกค้าและดำเนินการผลิตได้อย่างต่อเนื่อง

  บริษัทฯ ดำเนินการโดยมีสำนักงานจัดซื้อในประเทศเดนมาร์ก จีน สิงคโปร์
  และหน่วยงานจัดซื้อกลางที่ประเทศไทย
  โดยจัดทำรายการชิ้นส่วนและวัตถุดิบที่ต้องการใช้ในโครงการต่างๆ ให้กับสำนักงานจัดซื้อต่างๆ
  และผู้แทนจำหน่ายชิ้นส่วนวัสดุรายอื่นๆ ที่บริษัทฯ คาดว่าจะสามารถหาชิ้นส่วนที่ต้องการได้ ทั้งนี้
  การอนุมัติสั่งซื้อวัตถุดิบจะอยู่ในความรับผิดชอบของหน่วยงานจัดซื้อกลางในประเทศไทย
  และจะตัดสินใจเลือกซื้อโดยตรงกับผู้จัดจำหน่ายหรือสั่งซื้อผ่านทางสำนักงานจัดซื้อใดขึ้นอยู่กับเงื่อนไขและราคา
  ทั้งนี้ ในอนาคตบริษัทฯ
  มีนโยบายที่จะจัดซื้อชิ้นส่วนวัสดุที่สามารถหาได้ทั้งในและต่างประเทศโดยพิจารณาราคาและคุณภาพเป็นสำคัญ

  การจัดหาชิ้นส่วนอิเล็กทรอนิกส์ซึ่งเริ่มตึงตัวในปลายปี 2548 และต่อเนื่องในต้นปี 2549
  ได้ส่งผลด้านราคาที่สูงขึ้น โดยเฉพาะอุปกรณ์อิเล็กทรอนิกส์บางตัวประเภทเซมิคอนดัคเตอร์
  และตัวกำเนิดความถี่ จากความต้องการที่สูงขึ้น และการถูกกระทบจากราคาน้ำมัน
  ทำให้วัตถุดิบที่มาจากอุตสาหกรรมปิโตรเคมี พลาสติก เหล็ก มีราคาสูงขึ้นเช่นกัน อย่างไรก็ตาม
  ในไตรมาสที่ 2 ของปี 2549
  สถานการณ์การขาดแคลนวัตถุดิบและสภาวะน้ำมันได้ลดความรุนแรงลง
  ราคาวัตถุดิบกลับมาใกล้เคียงกับราคาปกติ
  และมีแนวโน้มว่าราคาสินค้าประเภทเซมิคอนดัคเตอร์จะคงที่หรือลดลง
  จากสภาวะตลาดและจากการขยายสำนักงานจัดซื้อในประเทศจีนทำให้จัดหาได้มากขึ้น ทั้งนี้
  ที่ผ่านมาบริษัทฯ ไม่เคยได้รับผลกระทบด้านการขาดแคลนวัตถุดิบจนไม่สามารถดำเนินการผลิตได้
  เนื่องจากบริษัทฯ ได้เริ่มการจัดทำสัญญากับคู่ค้า (Supplier)
  ในด้านการจัดเตรียมระบบควบคุมสินค้าคงคลังโดยใช้ระบบการบริหารจัดการโดยคู่ค้า (Vendor
  Inventory Management – VMI)

3.  ผลกระทบต่อสิ่งแวดล้อม

  การประกอบธุรกิจของบริษัทฯ จำเป็นต้องใช้ตะกั่วในการเชื่อมอุปกรณ์อิเล็กทรอนิกส์ต่างๆ
  เข้ากับแผ่นวงจรพิมพ์ ดังนั้นจะเกิดของเสียจากกระบวนการผลิต ได้แก่ เศษตะกั่ว
  และไอจากการบัดกรี ซึ่งบริษัทฯ ได้มีการกำจัดวัสดุที่เหลือจากการผลิต โดยบริษัทฯ
  ได้ให้บริษัทที่ได้รับการอนุญาตจากกรมโรงงาน
  กระทรวงอุตสาหกรรมมานำกากของเสียดังกล่าวไป ส่วนไอจากการบัดกรี บริษัทฯ
  มีการวางท่อเพื่อดูดไอจากการบัดกรีตั้งแต่เริ่มลงทุนในโรงงาน
  โดยไอจากการบัดกรีจะถูกดูดแล้วนำไปผ่านการกรองก่อนที่จะปล่อยออก นอกจากนี้
  แผ่นวงจรที่ได้บัดกรีแล้วจะต้องนำไปผ่านกระบวนการทำความสะอาดแผงวงจรก่อนนำเข้าสู่สายการผลิตต่อไป
  โดยน้ำที่ใช้ล้างแผ่นวงจรสำหรับโรงงาน 1 จะถูกนำไปบำบัดก่อนปล่อยออกสู่สาธารณะ
  ส่วนโรงงาน 2 จะถูกรับไปบำบัดโดยสวนอุตสาหกรรม ทั้งนี้ในระยะเวลา 3 ปีที่ผ่านมาบริษัทฯ
  ไม่เคยมีรายจ่ายอย่างมีนัยสำคัญในการควบคุมสิ่งแวดล้อม
  และไม่เคยมีข้อพิพาททางด้านสิ่งแวดล้อม

  บริษัทฯ มีการประสานงานร่วมกับเจ้าหน้าที่กลุ่มงานอาชีวะสุขศาสตร์และนิรภัย กรมอนามัย
  กระทรวง
  สาธารณสุข ในการติดตามและจัดทำรายงานผลการตรวจวัดคุณภาพสิ่งแวดล้อมอย่างต่อเนื่อง
  เพื่อยืนยันว่าคุณภาพสิ่งแวดล้อมภายในบริษัทฯ
  ได้รับการควบคุมสอดคล้องกับข้อกฎหมายอยู่ตลอดเวลา
  และมีหน่วยงานภายในที่เรียกว่าคณะกรรมการ EMS Committee (Environmental
  Management System Committee) ซึ่งทำหน้าที่ดูแลระบบการจัดการสิ่งแวดล้อม
  เพื่อลดปัญหามลภาวะและสร้างคุณภาพชีวิตที่ดีแก่พนักงาน รวมทั้งชุมชนและสังคม
  โดยมีตัวอย่างของผลงานคือ
  การปรับปรุงกระบวนการทำความสะอาดแผงวงจรจากสารละลายที่มีสารซีเอฟซีเป็นองค์ประกอบมาเป็นน้ำที่มีค่าเป็นกลางทางไฟฟ้าแทน
  และการนำสารทดแทนตะกั่วเข้ามาใช้ในขบวนการผลิต (Lead Free)

  นอกจากนี้ ในปี 2545 บริษัทฯ ได้รับการรับรองระบบการจัดการสิ่งแวดล้อมตามมาตรฐาน
  ISO14001:1996 จากสถาบัน AJA และในปี 2548 โรงงานทั้งสองแห่งของบริษัทฯ
  ในประเทศไทยได้รับการรับรองระบบการจัดการสิ่งแวดล้อมตามมาตรฐาน ISO14001:2004

3.  งานที่ยังไม่ได้ส่งมอบ

  - ไม่มี -